Gustave Garrigou
<s>Gistav Garigu (; 24. septembar 1884 — 28. januar 1963), bio je francuski profesionalni biciklista od 1907. do 1914. godine, te pobednik Tur de Fransa 1911. godine.</s><s>Inače, Garigu je bio i dvostruki nacionalni šampion u biciklizmu, a od većih trka, pobeđivao je u trkama Milano—Sanremo i Điro di Lombardija.</s>

<s>Karijera</s>

<s>Garigu je počeo amatersku karijeru 1904. godine.</s><s>Kao amater osvojio je trke Pariz—Ems dvaput i jednom Pariz—Dipe, postao je profesionalac 1907. godine.</s><s>Na početku sezone osvojio je drugo mesto na Milan—Sanremo klasiku, a zatim nacionalno prvenstvo i trku Pariz—Brisel.</s><s>Na Tur de Fransu je osvojio drugo mesto, uz dve etapne pobede.</s><s>U finišu sezone osvojio je Điro di Lombardija trku.</s><s>1908. osvojio je nacionalno prvenstvo drugi put zaredom, a zatim drugo mesto na Turu Belgije i četvrto na Tur de Fransu, osvojivši i nezvaničnu brdsku klasifikaciju.</s><s>Naredne godine pobedio je na jednoj etapi na Tur de Fransu a u generalnom plasmanu je završio na drugom mestu.</s><s>I 1910. je zabeležio samo jednu pobedu, opet na Tur de Fransu, završivši treći u generalnom plasmanu.</s>

<s>Na početku sezone 1911. osvojio je jedan od najprestižnijih klasika Milan—Sanremo, a zatim je završio drugi na nacionalnom prvenstvu i na trci Bordo—Pariz.</s><s>Tur de Frans je počeo pobedom na prvoj etapi, a u narednih deset etapa završio je u prvih pet, pobedio je još na etapi 13 i osvojio Tur.</s><s>Samo je na etapi 12 bio van prvih pet, završio je etapu na sedmom mestu.</s>

<s>1912. osvojio je po drugo mesto na klasicima Pariz—Rube i Milan—Sanremo, nakon čega je branio svoju titulu na Tur de Fransu, ali je završio na trećem mestu, ne uspevši da ostvari nijednu pobedu u sezoni.</s><s>U naredne dve godine, ostvario je po jednu pobedu na Tur de Fransu, osvojivši drugo mesto u generalnom plasmanu 1913. i peto 1914.</s>

<s>Kraj karijere i smrt</s>

<s>Gistav Garigu je završio karijeru nakon Tur de Fransa 1914, nakon čega je pokrenuo privatni biznis.</s><s>Umro je u Parizu 1963.</s>

<s>Vidi još</s>

<s>Tur de Frans
 Milan—Sanremo
 Điro di Lombardija</s>

<s>Spoljašnje veze</s>

<s>Profil na biciklističkoj arhivi
 Rezultati Gistava Garigua na Tur de Fransu</s>

<s>Francuski biciklisti
Pobjednici Tour de Francea</s>

